open-index/open-wikipedia-markdown huggingface dataset:
Linguas italo-románicas

miniatura|250px|Linguas do sur de Italia
As **linguas italo-románicas ou italo-sicilianas** compoñen o conxunto de linguas románicas do sur de Italia baixo a liña Massa-Senigallia. A principal lingua italo-románica de Italia é o italiano estándar baseado principalmente na variante Toscana. Ethnologue clasifica estas linguas xunto co dálmata dentro do grupo italodálmata. 

## Clasificación 
As linguas italo-románicas son: 

* Napolitano
* Siciliano
* Romanesco e variedades cantrais
* Toscano
** Italiano estándar
** Corso
*** Galurés
*** Sassarés

## Notas
José Rodríguez Vázquez

O nome **José Rodríguez Vázquez** pode referirse a:

***José Rodríguez Vázquez**, futbolista galego (1889-1982);
***José Rodríguez Vázquez**, político galego, alcalde de Teo (1904-1965);
***José Rodríguez Vázquez**, político galego, alcalde de Chandrexa de Queixa.
Ignacio Varela

***Ignacio Varela**, tenor galego (1864-1923)
***Ignacio Varela Eiras**, político galego.
***Ignacio Varela Díaz** sociólogo e político español.
***Ignacio Varela Egocheaga**, biólogo, investigador e profesor asturiano (n. 1981).
***Ignacio Lucas Varela**, futbolista arxentino (n. 1990).
Gabriel Varela Crego

**Gabriel Varela Crego**, nado en Teo e finado no mesmo concello o 29 de xuño de 1955, foi un farmacéutico e político galego.

## Traxectoria 
Dono da farmacia de Pontevea. Foi alcalde ao final da ditadura de Primo de Rivera. Logo do golpe de Estado do 18 de xullo de 1936 volveu ser nomeado alcalde de Teo. Permaneceu no cargo até 1954.

## Vida persoal 
Casou con Juana Eiras Matalobos e foi pai de Ignacio Varela Eiras.

## Notas 
## Véxase tamén 
### Bibliografía 
* 

### Ligazóns externas 
* "Represión Franquista en Teo" Miguel Paz Cabo in *Congreso Víctimas franquismo*.
* Relación Alcaldes Concello de Teo
Familienzentrum

O **Centro familiar** (en alemán: ***Familienzentrum***, "Centro Familiar") é unha institución social e de formación alemá que oferta orientación e asesoramento en proxectos de formación e integración para familias alemás e non-alemás centrados no parto, educación e crianza dos fillos.

O Familienzentrum é unha asociación de utilidade pública presente en máis de dezaseis rexións do país con orixe católica e laica, financiada por organismos a nivel local, do estado federado ou bispados.

Os centros non teñen capacidade de asistencia sanitaria profesional pero si social, de divulgación pública, coidado ou mediación de conflito.

## Funcións 
O termo "Centro familiar" fai referencia a súa función como rede de centros de coidado diúrno que pon o seu foco no apoio aos nenos e ao asesoramento das familias e das persoas ao seu coidado.

Forman parte do plan de planificación municipal de benestar infantil e xuvenil do "Kindertagesstätte". Este movemento asociativo traballa creando espazos educativos e experiencias que se basen en contextos cotiás e de veciñanza. A oferta está orientada en cada caso ás necesidades específicas de cada localidade. Supoñendo unha atención especializada, por exemplo, á comunidade internacional, ofertando palestras para estranxeiros en inglés ou linguas diferentes ao alemán.

## Notas
Ignacio Varela Eiras

**Ignacio Varela Eiras**, nado en Teo en 1912 e finado no mesmo concello o 10 de maio de 1999, foi un farmacéutico e político galego.

## Traxectoria 
Fillo de Gabriel Varela Crego. Dono da farmacia de Pontevea. Sucedeu ao seu pai na alcaldía de Teo en 1955 tralo falecemento deste. Nas primeiras eleccións democráticas encabezou unha candidatura independente e foi elixido alcalde con maioría absoluta. Volveu ser elixido alcalde con maioría absoluta encabezando unha candidatura independente nas municipais de 1983 e 1987. Nas municipais de 1991 presentouse polo PPdeG e volveu obter maioría absoluta. Decidiu abandonar a política en febreiro de 1995. Foi vicepresidente segundo do consello de administración de Caixa Galicia.

## Recoñecementos 
* Medalla de Prata de Galicia en 1995.
## Vida persoal 
Casou con Margarita Álvarez Insua e foi pai de Margarita e Carmen Varela Álvarez.

## Notas 
## Véxase tamén 
### Outros artigos 
* Eleccións municipais en Teo

### Ligazóns externas 
* Relación Alcaldes Concello de Teo
Viverra

***Viverra*** é un xénero de mamíferos carnívoros, o tipo da familia dos  vivérridos.

* *Viverra civettina* (Blyth, 1862) 
* *Viverra megaspila* (Blyth, 1862)  
* *Viverra tangalunga* (Gray, 1832)  
* *Viverra zibetha* (Linnaeus, 1758)

Especies extintas:
**Viverra leakeyi*

## Notas 
## Véxase tamén 
### Bibliografía 
*  Barrett, Priscilla &  Hunter, Luke (2012): *Guide des Carnivores du monde*. Lonay, Suíza: Delachaux et Niestlé. ISBN 978-2-6030-1856-9.
* Walker, E. (1975): *Mammals of the World*. 2 Vols. 6ª ed. Baltimore e Londres: Johns Hopkins University Press. ISBN 978-0-8018-5789-8. 
* Wilson, D. E. & Reeder, D. M., editores (2005): *Mammal Species of the World: A Taxonomic and Geographic Reference* (3ª ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Carnívoros
* Vivérridos

### Ligazóns externas 
* *Viverra* Linnaeus, 1758 na EOL.
* *Viverra* no ITIS.
* *Viverra* na UICN.
Armando Blanco

**Armando Urbano Blanco Martínez**, nado en Cacheiras (Teo) o 27 de abril de 1948 e finado no mesmo concello o 12 de setembro de 2015, foi un hostaleiro e político galego.

## Traxectoria 
Dono dun coñecido establecemento hostaleiro en Teo. Foi concelleiro en Teo dende 1987. Nas eleccións municipais de 1995 encabezou a candidatura do PPdeG á alcaldía de Teo e foi elixido alcalde con maioría absoluta. Nas municipais de 1999 volveu ser elixido alcalde con maioría absoluta, se ben ao longo do mandato varios concelleiros do seu grupo deixárono en minoría. Nas municipais de 2003 perdeu a maioría absoluta, pero continuou como alcalde co apoio do concelleiro IN-TEO. Nas municipais de 2007 perdeu fronte ao candidato do BNG Martiño Noriega, quedando como portavoz na oposición e retirándose da política no 2011.

## Notas 
## Véxase tamén 
### Outros artigos 
* Eleccións municipais en Teo

### Ligazóns externas 
* Relación Alcaldes Concello de Teo
Plácido Lizancos

***Plácido Lizancos Santos**, tradutor, editor e pedagogo galego (1932-2018).
***Plácido Lizancos Mora**, arquitecto e profesor galego, fillo do anterior (n. 1962).
Brucella melitensis

***Brucella melitensis*** é unha bacteria gramnegativa con forma de cocobacilo da familia Brucellaceae. A bacteria causa a brucelose ovina, xunto con *Brucella ovis*. Pode afectar a ovellas, vacas e ás veces a humanos, nos que é o principal axente da brucelose humana, tamén chamada febre de Malta.

[miniatura|Colonias *Brucella melitensis* crecendo en [ágar.]]

## Patoxénese e enfermidade en ovinos 
A bacteria causa graves inflamacións no epidídimo de carneiros, coa formación de espermatoceles e adhesións fibrosas. Esta doenza denomínase brucelose ovina. 
En femias de cabras e ovellas *B. melitensis* pode causar abortos, parto de fetos mortos, e fillos débiles na primeira xestación despois de que o animal foi infectado. Pode producirse mastite, pero non é habitual. A infección pode tamén reducir a produción de leite en polo menos un 10%. A placenta tamén pode quedar retida e o animal pode sufrir descargas vaxinais purulentas. Nos machos, a infección pode causar orquite aguda e epididimite, e infertilidade. Pode tamén presentarse artrite. A brucelose pode ser confirmada examinando as lesións *post mortem* no tracto reprodutor, nos ubres e nódulos linfáticos supramamarios. Aínda que estes non son patognomónicos para a brucelose, poden axudar aos granxeiros a determinar se os seus rabaños están infectados.

## Historia 
En 1887, o microbiólogo David Bruce illou o microorganismo *Micrococcus melitensis* en Malta do bazo dun soldado que morrera de brucelose aguda. O mecanismo de transmisión non foi determinado ata 1905, cando Temi Żammit atopou que as cabras aparentemente saudables podían infectar a humanos por *M. melitensis* a través do seu leite. O xénero *Micrococcus* foi despois renomeado como *Brucella*, en honra de David Bruce.

A bacteria foi detectada nun queixo de 3200 anos de antigüidade atopado na tumba de Ptahmose do Antigo Exipto en 2010, por investigadores da Universidade de Catania.

## Notas 
## Véxase tamén 
### Ligazóns externas 
* Brucella melitensis, xenomas e información relacionada en PATRIC, un centro de recursos bioinformáticos financiado polo NIAID 
*melitensis* na wiki de Enfermidades de animais silvestres africanos
Museo de Arte Contemporánea de Niterói

O **Museo de Arte Contemporánea de Niterói** (en portugués: *Museu de Arte Contemporânea de Niterói*) ou **MAC**, é un museo localizado na cidade de Niterói, en Río de Xaneiro, no Brasil. Foi deseñado polo arquitecto brasileiro Oscar Niemeyer coa axuda do enxeñeiro estrutural Bruno Contarini, sendo unha das últimas obras realizadas polo arquitecto.

Posúe unha colección de 1.217 obras procedentes da Coleção João Sattamini, un conxunto reunido dende a década de 1950 por este coleccionista. Conta tamén cun pequeno conxunto de 369 obras da Coleção MAC Niterói, formado a partir de doazóns de artistas que realizaron exposicións no museo.

## Notas 
## Véxase tamén 
### Ligazóns externas 
* Páxina web oficial do museo
As Encrucilladas, Toldaos, Triacastela

**As Ecrucilladas** é un lugar da parroquia de Toldaos, no concello lugués de Triacastela, na comarca de Sarria. Segundo o IGE en 2017 tiña catro habitantes (tres homes e unha muller).

## Lugares e parroquias
### Lugares da parroquia de Toldaos
### Parroquias do concello de Triacastela
Agapito Pombo Salgado

**Agapito Pombo Salgado**, nado nas Encrucilladas (Toldaos, Triacastela) en 1900 e finado en outubro de 1978, foi un gaiteiro galego asentado en Asturias.

## Traxectoria
Logo de quedar orfo aos 10 anos fixéronse cargo del os seus avós Andrea Agustina e José, e a súa tía Castora. Despois foi a Viveiro co seu tío José, con quen foi a Asturias á procura de traballo. Comezaron a traballar nunha empresa mineira en  Morea (Ayer), e residiron en La Casanueva. En 1921 casou con Marselinda González González, con quen tivo sete fillos. Foi vivir á casa da sogra en La Reguera (Caborana).

Na década de 1930 fíxose taxista logo de mercar un coche de segunda man. A finais da década de 1940 traballou como tractorista na empresa mineira Hullera Española no pozo San Jorge. Tivo un accidente laboral no que rompeu a cadeira, e malia recuperarse en Bustiello e Oviedo, arrastrou unha minusvalía nunha perna.

Xubilouse de forma anticipada en 1960, e retomou a práctica da gaita, que xa tocaba de neno, e ingresou nos coros e danzas da Sección Femenina de Morea. Fíxose tamén construtor de gaitas. Finou en outubro de 1978 logo de sufrir glaucoma na vista e varias apoplexías.

## Recoñecementos
En 1995 recibiu unha homenaxe no Teatro Campoamor de Oviedo polo seu traballo a prol do folclore asturiano.

## Notas 
## Véxase tamén
### Ligazóns externas
*Pombo González, José Manuel (2011): "Gapito, El Gaiteru", no blog *Gaita Asturiana* .
Campá de Quersoneso

[miniatura|250px|A campá de Quersoneso xunto ao [mar Negro.]]

A **campá de Quersoneso** (en , en ) situada en Quersoneso Táurica, na península de Crimea (deputada entre Rusia e Ucraína), é un símbolo do Quersoneso e unha das principais atraccións turísticas de Sebastopol.

A campá foi fundida antes da fundación de Sebastopol para a igrexa de San Nicolao Taumaturgo en Taganrog, que era a base militar da Armada rusa nese momento. Máis tarde foi confiscada polos franceses, e logo regresada. A campá de Quersoneso ou a campá da néboa do Quersoneso, ás veces é considerada por moitos como un dos «lugares de interese de Taganrog situados no estranxeiro», que mesmo se converteu nun símbolo doutra cidade, Sebastopol.
## Notas 
## Véxase tamén 
### Outros artigos 
* Sebastopol
* Quersoneso Táurica
Prionailurus viverrinus

O **gato pescador**, *Prionailurus viverrinus*, é unha especie de mamífero carnívoro da familia dos félidos, subfamilia dos felinos, pertencente ao xénero *Prionailurus*, propio do Sucontinente indio: Bangladesh, Bután, India, Nepal, Paquistán, Sri Lanka, e do Sueste Asiático: Brunei, Camboxa, Indonesia (Xava e Sumatra), Malaisia (península), Tailandia e Vietnam.
 
### Etimoloxía 
Para a etimoloxía do xénero, véxae *Prionailurus*.

O epíteto específico, *viverrinus*, quizais se deba ao parecido que teñen, na cor da pelaxe, coas especies do xénero *Viverra*, o tipo da familia dos vivérridos.

### Sinónimos 
Ademais de polo nome actualmente válido, e polo epónimo que lle impuxo Bennett, a especie coñeceuse tamén polos sinónimos:

* *Prionailurus  bennettii* (Gray, 1867)
* *Prionailurus himalayanus* (Jardine, 1834)
* *Prionailurus rhizophoreus* Sody, 1936
* *Prionailurus viverriceps* (Hodgson, 1836)

### Nome vulgar 
Na maioría dos idiomas modernos a especie coñécese como *gato pescador* (debido aos seus hábitos alimenticios), coas adaptacións correspondentes de cada idioma.

## Notas 
## Véxase tamén 
### Bibliografía 
* Jackson, Peter & Adrienne Farrell Jackson (1996): *Les félins, toutes les espèces du monde*: París / Lausanne: Delachaux et Niestlé. La bibliothèque du naturaliste. ISBN 2-6030-1019-0.
* Marion, Rémy; Catherine Marion, Géraldine Véron, Julie Delfour, Cécile Callou & Andy Jennings (2005): *Larousse des Félins*. París: Larousse. ISBN 2-0356-0453-2.
* Sunquist, M. & Sunquist, F. (2002): *Wild Cats of the World*. Chicago: University of Chicago Press. ISBN 978-0-2267-7999-7.
* Walker, E. (1975): *Mammals of the World*. 2 Vols. Sixth edition. Baltimore e Londres: Johns Hopkins University Press. ISBN 978-0-8018-5789-8. 
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Carnívoros
* Feliformes
* Félidos
* Felinos
* Felininos
* *Prionailurus*

### Ligazóns externas 
* *Prionailurus viverrinus*. Fishing cat na ADW.
* *Prionailurus viverrinus*, (Bennett, 1833) na EOL.
* Fishing cat *(Prionailurus viverrinus)* en ARKive.
Voo 603 de Continental Airlines

O **voo 603 de Continental Airlines** era un voo regular entre o aeroporto internacional dos Anxeles e o aeroporto de Honolulu operado por un McDonnell Douglas DC-10. O 1 de marzo de 1978 esnafrouse durante unha engalaxe abortada resultando na morte de catro pasaxeiros.

## Avión e tripulación 
O aparello involucrado no accidente era un McDonnell Douglas DC-10-10 con rexistro N68045, que realizara o seu primeiro voo no ano 1972.

O capitán era Charles E. Hersche, de 59 anos, e estaba realizando o seu derradeiro voo antes de retirarse. Levaba traballando con Continental Airlines dende 1946 e acumulaba 29 000 horas de voo, incluídas 2 911 no DC-10. Hersche servira coa Forza Aérea dos Estados Unidos dende 1942 ata 1953, durante a segunda guerra mundial e a guerra de Corea. A uns 30 m máis aló do final da pista o tren de aterraxe esquerdo colapsou. Partes do tren perforaron os tanques de combustible da á esquerda e inmediatamente comezou un incendio nese lado.

## Notas
Voo 797 de Varig

O **voo 797 de Varig** era un voo dende Abidjan, Costa do Marfil a Río de Xaneiro, Brasil. O 3 de xaneiro de 1987 o Boeing 707-320C que operaba a ruta esnafrouse contra a terra, matando aos 12 tripulantes e a 38 dos 39 pasaxeiros.

Cando saíu de Abidjan o aparello comezou a ter problemas co seu motor número 1 (na á esquerda). O lugar do accidente foi unha plantación de caucho.

Catro días despois do desastre, Ahmad Wansa, un cidadán británico ferido no accidente, morreu a bordo dun avión de Swiss mentres chegaba a París; estaba sendo transferido a unha unidade de queimados nun suburbio de París. O único supervivente foi o profesor da Universidade de Costa do Marfil Neuba Yessoh, que tiña queimaduras en menos do 20% do seu corpo.

## Notas
Voo 811 de United Airlines

O **voo 811 de United Airlines** era un voo regular dende Os Ánxeles ata Sydney, con escalas en Honolulu e Auckland. O 24 de febreiro de 1989 o Boeing 747-122 que realizaba a ruta tivo un fallo nunha porta de carga mentres voaba pouco despois de deixar Honolulu. A descompresión explosiva resultante rebentou varias filas de asentos matando a nove dos pasaxeiros. O avión regresou a Honolulu onde conseguiu aterrar con seguridade.

## Avión 
O avión do accidente era un Boeing 747-122 con rexistro N4713U. Foi entregado a United Airlines o día 3 de novembro de 1970. No momento do incidente o aparello acumulaba 58 814 horas de voo, e non tivera problemas graves anteriormente.

## Tripulación 
A tripulación que embarcaron en Honolulu estaba liderada polo capitán de 59 anos David M. "Dave" Cronin. No momento do accidente, Cronin levaba acumuladas unhas 28 000 horas de voo, incluídas unhas 1 600 horas no Boeing 747.

O resto dos tripulantes eran o primeiro oficial Gregory Allen "Al" Slader (48), o enxeñeiro de voo Randal Mark Thomas (46), e 15 asistentes de cabina. O primeiro oficial e o enxeñeiro tiñan 14 500 e 20 000 horas de voo respectivamente.

## Notas
Ciro Guerra

**Ciro Guerra**, nado o 6 de febreiro de 1981, é un director e guionista colombiano.

## Traxectoria
En 2004 realizou o seu primeiro filme, *La sombra del caminante*, que resultou candidato colombiano ó Óscar ó mellor filme en lingua non inglesa na 78ª edición dos premios mais non foi nomeado. O seu seguinte filme, *Los viajes del viento*, competiu na sección Un Certain Regard do Festival de Cannes de 2009 e foi escollido como candidato colombiano 82ª edición dos premios, mais tampouco foi escollido.
O seu filme de 2015 *El abrazo de la serpiente* foi proxectado na sección "Quinzaine des Réalisateurs" do Festival de Cannes de 2015, onde gañou o premio C.I.C.A.E. Gañou o premio de mellor filme no Festival Internacional de Cinema de Odesa e Lima, onde tamén recibiu o premio. O filme estivo entre os nomeados na 88ª edición dos premios, sendo o primeiro filme colombiano en ser nomeado na historia.

En 2018 Guerra estreou o seu cuarto filme, *Pájaros de verano*. Rodado no deserto de La Guajira, Colombia, Guerra declarou que é "como un filme de gángters, mais é algo completamente diferente a calquera filme de gángsters que viras xamais".

## Notas
O Eido de Baixo, Verducido, A Lama

**O Eido de Baixo** é un lugar da parroquia de Verducido, no concello pontevedrés da Lama, na comarca de Pontevedra. Segundo o IGE, en 2016 tiña 23 habitantes (12 homes e 11 mulleres).

## Galería de imaxes 

Ficheiro:Ponte Anceu sobre o río Parada en Verducido, A Lama.jpg|Ponte Anceu sobre o río Parada.

## Lugares e parroquias 
### Lugares de Verducido 
### Parroquias da Lama
## Notas
Galería de imaxes de Ricardo Carballo Calero

**Galería de imaxes de Ricardo Carballo Calero**.

## Fotografías 
## Algunhas obras 
[miniatura|center|600px|Membros da Primeira promoción de Filoloxía Galego-Portuguesa da [Universidade de Santiago de Compostela|USC. Cada un leva na man unha obra de Ricardo Carballo Calero. De pé: Carme Vázquez, Manuel Figueiras, María dos Anxos González Refoxo, Manuel Castelao, Xesús Verao, Luís Gayoso, Ramona Giráldez, Vitoria Ogando, Luís Cambeiro e Miguel Anxo Mato Fondo. Sentados: María Xosé Queizán, Manuel Ferreiro Fernández, Francisco Salinas Portugal, Tareixa Roca, César Morán, M.ª Carme García Pereiro e Anxo González Guerra.]]

## Sinaturas 
## Outras 
## Notas 
## Véxase tamén 
### Outros artigos 
*Galería de imaxes de escritores en lingua galega
Äänekoski

**Äänekoski** é unha cidade de Finlandia situada na rexión de Finlandia Central. En 2018 a súa poboación era de 19&nbsp;092&nbsp;habitantes. A superficie do termo municipal é de 1&nbsp;138,39&nbsp;km2, dos cales 253,82&nbsp;km2 son auga. O concello ten unha  densidade de poboación de 21,58&nbsp;hab./km².

Limita cos concellos de Kannonkoski, Konnevesi, Laukaa, Saarijärvi, Uurainen, Viitasaari e Vesanto, este último pertencente á rexión veciña de Savonia do Norte.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Äänekoski
Halsua

**Halsua** (en sueco *Halso*) é un municipio de Finlandia situada na rexión de Ostrobotnia Central. En 2018 a súa poboación era de 1&nbsp;164&nbsp;habitantes. A superficie do termo municipal é de 428,34&nbsp;km2, dos cales 15,33&nbsp;km2 son auga. O concello ten unha  densidade de poboación de 2,82&nbsp;hab./km².

Limita cos concellos de Kaustinen, Kokkola, Lestijärvi, Perho e Veteli, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Halsua
Trisomía 16

miniatura|Cromosoma 16
A **trisomía 16** é unha anormalidade cromosómica na cal hai tres copias do cromosoma 16 humano en lugar das habituais dúas. É a trisomía máis común que orixina aborto espontáneo e a segunda anormalidade cromosómica que o causa, moi preto da primeira, a síndrome de Turner (monosomía do cromosoma X). Un  6% dos abortos espontáneos teñen trisomía 16. Estes ocorren principalmente entre as 8 e as 15 semanas despois do último período menstrual. Porén, é posible que un neno chegue a nacer coa forma en mosaico desta trisomía.

## Cromosoma 16 
Normalmente os humanos teñen dúas copias do cromosoma 16, unha herdada do pai e outra da nai. Este cromosoma representa case o 3% de todo o ADN da célula.

## Trisomía 16 completa 
A trisomia 16 completa é incompatible coa vida e practicamente sempre orixina aborto natural durante o primeiro trimestre de embarazo. Isto ocorre cando todas as células do corpo do feto conteñen unha copia extra do cromosoma 16.

### Diagnóstico prenatal 
Durante o diagnóstico prenatal poden analizarse os niveis de trisomía nos tecidos fetais-placentarios. Estes niveis poden ser preditores de resultados de embarazos con trisomía 16 en mosaico. Nun estudo de casos de diagnósticos prenatais, houbo un 66% de nacementos vivos cunha media de 35,7 semanas xestacionais de idade. Un 45% deles tiñan malformacións. As malformacións máis común eran a espiña bífida, o defecto auricular septal e hipospadias. Porén, a trisomía 16 non sempre ten como resultado anormalidades anatómicas.

## Notas 
## Véxase tamén 
### Ligazóns externas 
* Disorders of Chromosome 16 Foundation
Filme de culto

[miniatura|*[The Rocky Horror Picture Show* (1975), un exemplo dun filme de culto que segue na carteleira de cinemas e teatros.]]
O termo **filme de culto** refírese a calquera tipo de produción cinematográfica que adquiriu algunha clase de culto popular, xa sexa polo seu formato ou pola súa produción, pero sobre todo pola súa trama ou polo seu significado histórico ou a súa ideoloxía. Os filmes de culto adoitan considerarse polémicos, debido a que inclúen ideas ou temas notablemente controvertidos ou a que, sendo máis convencionais na súa temática, preséntana dun xeito afastado dos convencionalismos estéticos ou narrativos. Cabe sinalar que, co tempo, moitos filmes de culto transcenderon este status, e pasaron de ser admiradas por algunha subcultura ou *fandom* determinado a ser recoñecidas mesmo como clásicos cinematográficos dun modo universal. É o caso de Nosferatu, eine Symphonie deas Grauens. Os filmes de culto son a cristalización cinematográfica da cultura que ignora os estándares da cultura principal e asimílase nos xéneros do cine B, o cine de explotación, o cine *camp* e o cine independente, caracterizados polos seus ideais de transgresión social, a temática de ficción de explotación e os niveis baixos na produción cinematográfica.

## Notas
Domingo López Domínguez

**Domingo Antonio López Domínguez**, nado en Porto do Son cara a 1907 e finado na Coruña o 9 de decembro de 1936, foi un sindicalista galego.
[miniatura|Oficio do 8 de xullo de 1936 do Coronel-Gobernador Militar da Coruña ao xuíz permanente, relativo aos despois chamados [Mártires de Brens.]]
## Traxectoria 
Empregado da Fábrica de Carburos Metálicos de Cee. Secretario da Sociedad de Oficios Varios da UGT. Co golpe de Estado do 18 de xullo de 1936 foi detido. Xulgado en consello de guerra por rebelión militar, foi condenado a pena de morte. Foi fusilado en Punta Herminia o 9 de decembro de 1936.

## Véxase tamén 
### Bibliografía 
* 

### Outros artigos 
* Mártires de Brens
WhatsApp

**WhatsApp** (denominación curta de **WhatsApp Messenger**) é un servizo de mensaxería instantánea, de balde dende 2016 (anteriormente tiña un período de proba de 365 días, despois dese período esixía o pago de 1 USD ao ano) para dispositivos móbiles mediante Internet. Permite a creación de grupos e o envío de texto, imaxe, son e vídeo. A aplicación está dispoñible para diversos sistemas operativos iOS, Android, BlackBerry OS, Windows Phone e algúns dos dispositivos que utilizan Symbian de Nokia. Segundo datos de 2016, a aplicación supera os 1.000 millóns de usuarios. O seu nome é un xogo de palabras da expresión inglesa "What's up?" que significa "Que pasa?" ou "Como che vai?".

A empresa californiana foi creada no ano 2003 por Brian Acton e Koum Jan, ambos ex traballadores de Yahoo!. En decembro de 2013, a aplicación acadou os 400 millóns de usuarios activos. Foi comprada por Facebook Inc. en febreiro de 2014. por 19.300 millóns de USD.

En 2017 anunciouse un servizo para pequenas e medianas empresas co nome de WhatsApp Business.

## Descrición
WhatsApp emprega unha versión personalizada do estándar aberto Extensible Messaging and Presence Protocol (XMPP).

Despois da instalación, créase unha conta de usuario mediante o número de teléfono como nome de usuario. Mentres que na versión de Android utiliza un algoritmo hash MD5, empregando a versión do teléfono e o seu IMEI como contrasinal, a versión iOS duplica a tarxeta do teléfono e o enderezo MAC empregando TI-MD5. Para funcionar Whatsapp require que o aparello no que se instale teña unha axenda de números de teléfono asociada, se non se cumpre esta condición aínda sendo o software compatible non funcionará, tendo esta limitación na configuración.

As mensaxes multimedia son enviadas xunto coa imaxe, son ou vídeo a un servidor HTTP que as reenvía como unha ligazón que conten en Base64 a codificación xunto dunha imaxe en miniatura (se é necesario).

WhatsApp sincronízase coa axenda telefónica do dispositivo de xeito que non require engadir contactos directamente na aplicación. Por ese motivo é obrigatorio que o dispositivo conte cunha axenda de contactos e que estes estean rexistrados na axenda (dados de alta) antes de poder utilizalos no WhatsApp.

## Notas
## Véxase tamén 
### Outros artigos
* Snapchat
* Skype
* Facebook
* Viber

### Ligazóns externas 
* Páxina web oficial
Voo 965 de American Airlines

O **voo 965 de American Airlines** era un voo regular entre o aeroporto de Miami e o aeroporto Alfonso Bonilla Aragón en Cali, Colombia. O 20 de decembro de 1995 o Boeing 757-200 que operaba a ruta, con rexisto N651AA, esnafrouse contra unha montaña en Buga, Colombia, matando 151 dos 155 pasaxeiros e os 8 tripulantes. O accidente foi o primeiro dun 757 de propiedade estadounidense e é o peor accidente de aviación ocorrido en Colombia. No seu momento foi o accidente con máis mortos dun 757, superado polo voo 301 de Birgenair con 189 vítimas mortais ocorrido sete semanas despois. Cinco pasaxeiros, todos sentados na mesma zona do avión, sobreviviron ao impacto inicial, pero un morreu dous días despois polas súas feridas.

A Unidade Administrativa Especial de Aeronáutica Civil colombiana investigou o accidente e determinou que foi causado por erros de navegación da tripulación de voo.

## Avión 
O aparello era un Boeing 757-223 con rexistro N651AA. Voara por vez primeira o 12 de agosto de 1991, e fora o 390 Boeing 757 construído. O avión estaba equipado con dous motores Rolls-Royce RB211.

## Notas
Voo 742 de Viasa

O **voo 742 de Viasa** era un voo regular internacional dende Caracas ata Miami cunha escala en Maracaibo. O 16 de marzo de 1969 o DC-9-30 que operaba a ruta golpeou varias liñas eléctricas tras engalar e esnafrouse contra o distrito de La Trinidad de Maracaibo. As 84 persoas a bordo morreron, xunto con 71 en terra.

A causa do accidente atribuíuse a sensores defectuosos na pista e cálculos para a engalaxe feitos con información errónea, que fixeron que o avión estivese sobrecargado en máis de 5 000 libras para as condicións do momento. Só dous días despois do accidente o ministro de traballo venezolano atribuíu a lonxitude da pista como un factor que axudou ao desastre.

Cando o DC-9 se encaraba cara Ziruma non conseguiu gañar altitude, e o motor esquerdo do avión golpeou contra un pau da luz. Cando o aparello se inclinou cara a esquerda un reflector impactou contra o tanque de combustible abríndoo. Tras golpear outro pau da luz a á esquerda desprendeuse do avión e o motor esquerdo estoupou incendiándose. O avión esnafrouse nun pequeno parque en La Trinidad. O impacto foi tan forte que o motor dereito separouse do aparello e impactou contra unha casa.

O voo 742 foi a primeira perda dun DC-9-30 e segue sendo o peor accidente dese modelo. Tamén foi o peor accidente en Venezuela ata o voo 708 de West Caribbean Airways 36 anos despois. Na época foi o accidente aéreo civil con máis mortes. O número de vítimas foi superado en 1971 polo voo 58 de All Nippon, onde morreron 162 persoas tras colidir contras un caza F-86.

Unha das persoas que morreu no accidente do voo 742 de Viasa foi o xogador dos San Francisco Giants Néstor Chávez.

## Avión 
O DC-9 accidentado estaba alugado a Avensa e só levaba un mes en servizo. Fora construído tres meses antes do accidente e estaba equipado con dous motores turboventilador Pratt & Whitney JT8D-7.

## Notas
Voo 1086 de Delta Air Lines

O **voo 1086 de Delta Air Lines** era un voo regular doméstico de pasaxeiros entre o aeroporto de Atlanta e o aeroporto LaGuardia de Nova York. O 5 de marzo de 2015 o McDonnell Douglas MD-88 que operaba o voo desviouse fóra da pista pouco despois de aterrar en LaGuardia. O avión esvarou e golpeou o valado perimetral, deslizándose uns 290 m antes de acabar co nariz na berma sobre a baía de Flushing. Non houbo fatalidades, aínda que 24 persoas sufriron feridas menores. O aparello quedou seriamente danado.

O informe final da NTSB atopou que a causa probable do accidente foi a incapacidade do piloto de manter o control direccional do aparello debido á aplicación de excesiva reversa, que degradou a efectividade do temón para controlar a dirección do avión.

## Avión 
O avión implicado era un McDonnell Douglas MD-88 con rexistro N909DL e número de serie 49540, fabricado en xullo de 1987 e entregado novo a Delta o 30 de decembro dese ano. Acumulara un total de 71 196 horas de voo en 54 865 ciclos antes do accidente.

Nos seis meses anteriores ao accidente, completáronse os controis de mantemento programados de 600 horas de voo, 2200 horas de voo e 760 días, todos sen discrepancias. O último gran control de mantemento do avión fora o 22 de setembro de 2014 en Jacksonville, Florida, e incluíra, entre outras cousas, probas dos autofreos, sistemas antideslizantes e auto spoiler. A última comprobación de servizo nocturno da aeronave completouse o 2 de marzo de 2015 en Tampa, Florida.

## Notas
A Airoa, A Laxe, Fornelos de Montes

**A Airoa** é un lugar da parroquia da Laxe, no concello pontevedrés de Fornelos de Montes, na comarca de Vigo. Segundo o IGE, en 2017 tiña 39 habitantes (20 homes e 19 mulleres).
## Patrimonio
Xunto á aldea está o castro da Airoa. En 1994 construíuse no castro unha capela.

## Lugares e parroquias 
### Lugares da Laxe 
### Parroquias de Fornelos de Montes
## Notas
Voo 2276 de British Airways

O **voo 2276 de British Airways** era un voo regular internacional de pasaxeiros. O 8 de setembro de 2015 o avión que operaba a ruta, un Boeing 777-236ER con rexistro G-VIIO, incendiouse durante a engalaxe no aeroporto de Las Vegas-McCarran, tendo que abortar e realizar a evacuación de todos os seus ocupantes. O aparello, con destino a Londres-Gatwick, tiña 157 pasaxeiros e 13 tripulantes a bordo. O avión sufriu un fallo de motor non contido no motor GE90 esquerdo (#1), que acabou incendiándose. Todas as persoas a bordo sobreviviron, pero 20 resultaron feridas.

As reparacións no avión completáronse en febreiro de 2016 e regresou ao servizo o 24 de marzo.

## Notas
Voo 4226 de EAS Airlines

O **voo 4226 de EAS Airlines** era un voo regular entre as cidades nixerianas de Kano e Lagos. Ao redor das 14:35 hora local do día 4 de maio de 2002 o aparello que operaba a ruta esnafrouse nunha área residencial da cidade de Gwammaja. O avión, un BAC One-Eleven 525FT con 69 pasaxeiros e 8 tripulantes a bordo, incendiouse tras o impacto. No accidente morreron 64 pasaxeiros e 7 tripulantes ademais de polo menos 78 persoas en terra.

Antes do accidente, o avión involucrado fora deixado en terra en dúas ocasións: unha vez en 2001 durante once días para realizarlle o mantemento dos motores, e novamente en 2002 durante 52 días para solucionar problemas nos motores.

O voo 4226 é o accidente dun BAC One-Eleven con máis vítimas mortais. A posterior investigación realizada polas autoridades nixerianas concluou que o accidente foi causado por un erro do piloto.

## Accidente 
O voo levaba 69 pasaxeiros e 8 tripulantes. O piloto era o capitán Inneh Peter e o copiloto era o primeiro oficial C.E Adegboye. Os enxeñeiros de voo eran Emmanuel Idoko e Muhammad Sarki. Os tripulantes de cabina eran Peros Doris, Iwenofu Nenne, Naomi Ukpong e Nwokeji Ifeyinwa. O voo 4226 engalou do aeroporto de Kano ás 1:32 p.m. hora local. O avión comezou entón a moverse bruscamente de lado a lado. O capitán Peter informou á torre de control que estaba tendo un fallo de motor. Posteriormente o avión esnafrouse contra o chan ás 1:35 p.m., xusto tres minutos despois da engalaxe.

O avión golpeou múltiples estruturas no chan, incluída unha escola e dúas mesquitas cheas de xente, incendiándose. A meirande parte dos edificios colapsaron debido ao impacto. Segundo as testemuñas escoitáronse varias chamadas solicitando axuda dende dentro do avión. Os bombeiros apresuráronse á escena. Porén, debido á ausencia de auga na zona foron incapaces de apagar o lume.

Catro superviventes foron sacados vivos dos restos. Entre eles había un pasaxeiro libanés, un xeneral do exército e un asistente de voo. 26 corpos foron recuperados do lugar do accidente. Tres dos alumnos da escola quedaron atrapados entre os cascallos e o director da mesma puido ser rescatado. Posteriormente os rescatadores atoparon máis de 70 corpos no lugar do sinistro.

## Notas
Voo 4590 de Air France

O **voo 4590 de Air France** era un voo chárter internacional dende París a Nova York operado por un Concorde. O 25 de xullo de 2000, ás 16:43 CET, o avión que realizaba o voo, con rexistro F-BTSC, pasou por restos doutro aparello que había sobre a pista durante a engalaxe, rebentando un pneumático e perforando un tanque de combustible, provocando un incendio e un fallo no motor que fixo que o avión se esnafrase contra un hotel dous minutos despois da engalaxe matando as 109 persoas (100 pasaxeiros e 9 tripulantes) a bordo e catro no hotel.

O voo fora fretado pola compañía alemá Peter Deilmann Cruises, e os pasaxeiros ían camiño de embarcar no cruceiro MS *Deutschland* en Nova York para unha viaxe de 16 días ata Manta, Ecuador. Este foi o único accidente fatal do Concorde nos seus 27 anos de historia operacional.

## Accidente 
Cinco minutos antes da saída do Concorde, un McDonnell Douglas DC-10 de Continental Airlines engalou da mesma pista en ruta cara ao aeroporto de Newark Liberty e perdeu unha tira de aliaxe de titanio que era parte da cuberta dun motor, identificada como unha peza duns 435&nbsp;mm de longo, de 29 a 34&nbsp;mm de ancho, e 1,4&nbsp;mm de grosor. O Concorde pasou por riba desta peza durante a súa carreira de engalaxe, cortando un pneumático e enviando un grande anaco deste (de 4,5&nbsp;kg) cara á parte inferior da á a unha velocidade duns 140 metros por segundo. O hotel está preto do aeroporto e pegado a unha intersección coñecida como ''La Patte d'Oie de Gonesse''.

A tripulación estaba intentando desviarse ao próximo aeroporto de París-Le Bourget, pero os investigadores afirmaron que unha aterraxe segura sería moi improbable dada a ruta do avión.

## Notas
Voo 3597 de Crossair

O **voo 3597 de Crossair** era un voo regular entre o aeroporto de Berlín-Tegel e o aeroporto de Zürich. O día 24 de novembro de 2001 o Avro RJ100, con rexistro HB-IXM, que operaba a ruta esnafrouse nuns outeiros cheos de árbores preto de Bassersdorf e incendiouse, matando a 24 dos seus 33 ocupantes.

## Avión 
O aparello do accidente, un Avro 146-RJ100 con rexistro HB-IXM, fora fabricado en 1996 e tiña máis de 13 000 hora de voo e 11 500 ciclos. O avión estaba equipado con catro motores turbofán Lycoming LF507-1F.

## Accidente 
O voo saíu do aeroporto de Berlín-Tegel ás 21:01 CET con 28 pasaxeiros, tres asistentes de cabina e a tripulación de voo formada polo capitán Hans Ulrich Lutz, de 57 anos, e o primeiro oficial First Officer Stefan Löhrer, de 25. Lutz era un piloto moi experimentado con máis de 19 500 horas de voo, das cales 19 300 eran como piloto ao mando. Löehrer, en contraste, tiña só 490 horas de experiencia.

Swissair, un dos principais accionistas de Crossair, deixara aos seus avión en terra un mes antes do accidente debido a problemas financeiros.

Ao chegar a Zürich sobre unha hora despois da engalaxe, os pilotos foron autorizados para unha aproximación ILS á pista 14, pero esta cambiouse por unha aproximación VOR/DME á pista 28 debido a unha lei de ruídos ao pasar as 10:00 pm. Había unhas condicións de visibilidade pobres debido a nubes baixas, e o gravador de voces da cabina captuou a transmisión dun anterior aterraxe dun voo de Crossair informando á torre de que non puidera ver a pista ata os 4,1&nbsp;km de distancia. Ás 22:07 CET, o aparello esnafrouse contra un outeiro boscoso preto do pequeno pobo de Bassersdorf, a uns 4&nbsp;km da pista, onde rompeu e incendiouse. 24 persoas morreron, incluídos os pilotos e un asistente de cabina, mentres que novo sobreviviron.

## Notas
Voo 8261 de Binter Mediterráneo

O **voo 8261 de Binter Mediterráneo** foi un accidente de aviación ocorrido o día 29 de agosto de 2001 cando o CASA CN-235 que operaba o voo se esnafrou ao lado da estrada N-340, a uns 200 metros do limiar da pista 32 do aeroporto de Málaga. Durante a aproximación, o capitán informara o control de tráfico aéreo de Málaga dun lume no motor de babor. O incendio resultou ser unha falsa alarma pero, nos procedementos de emerxencia que seguiron, o primeiro oficial sen querer apagou os dous motores do avión. O aparello descendeu, golpeando as luces de aproximación do aeroporto e parando preto da estrada N-340.

Catro das 44 persoas a bordo morreron, incluído o capitán. O aparello foi despezado.

## Accidente 
O voo 8261 de Binter Mediterráneo engalou do aeroporto de Melilla ás 09:37 CEST do 29 de agosto de 2001 con 47 persoas a bordo, 44 pasaxeiros e 3 tripulantes. O tempo era bo.

Durante a aproximación á pista 32 de Málaga, unha luz de advertencia na cabina de mando indicou un lume no motor de babor. De feito era unha falsa alarma, posiblemente causada por humidade e/ou sucidade na circuitería, aínda que a tripulación non o sabía. O capitán continuou a aproximación, mentres o copiloto seguiu o procedemento de emerxencia para un incendio no motor. No proceso, o copiloto activou por erro os extintores do motor dereito ademais dos do esquerdo, facendo que os dous motores se parasen. O avión aterrou a uns 500 metros antes do limiar da pista e parou ao chocar contra o terraplén sobre o que se atopa a autovía N-340. O piloto non comunicou ningunha información sobre a emerxencia á cabina de pasaxeiros, polo que os pasaxeiros non estaban preparados para o impacto.

Tres pasaxeiros morreron no choque, e o piloto morreu no hospital horas máis tarde.

## Notas
Roi Méndez

O nome **Roi Méndez** pode referirse a:

***Roi Méndez Queizán**, editor galego (n. 1968);
***Roi Méndez Martínez**, músico galego (n. 1993).
Citómica

[miniatura|300px|Células con [inmunotinguido observadas con microscopio confocal.]]
A **citómica** é o estudo da bioloxía celular (citoloxía) e bioquímica en sistemas celulares a nivel dunha soa célula. Combina todos os coñecementos bioinformáticos para intentar comprender a arquitectura molecular e funcionalidade do sistema celular (citoma). Gran parte disto conséguese usando técnicas moleculares e de microscopia que permiten visualizar os diversos compoñentes dunha célula a medida que interaccionan in vivo.

## Citoma 
Os **citomas** son sistemas celulares, subsistemas e compoñentes funcionais do 
corpo. O citoma é o conxunto dos procesos dinámicos complexos (estrutura e función) que subxacen nos procesos fisiolóxicos. Describe a heteroxeneidade estrutural e funcional da diversidade celular dun organismo.

## Proxecto Citoma Humano 
O Proxecto Xenoma Humano ten como obxectivo o estudo da estrutura e funcionamento do sistema bioloxico dun organismo a nivel de citoma.

## Notas 
## Véxase tamén 
### Outros artigos 
* Citometría de fluxo
* Xenómica
* Ómica
* Proteómica
* Lipidómica
* Metabolómica

## Further reading
* Bernas T., Gregori G., Asem E. K., Robinson J. P., Integrating cytomics and proteomics, Mol Cell Proteomics. 2006 Jan;5(1):2-13.
* Herrera G., Diaz L., Martínez-Romero A., Gomes A., Villamon E., Callaghan R. C., O'connor J. E., Cytomics: A multiparametric, dynamic approach to cell research, Toxicol In Vitro. 2006 Jul 22.
* Kriete A., Cytomics in the realm of systems biology, Cytometry A. 2005 Nov;68(1):19-20.
* Murphy R. F., Cytomics and location proteomics: automated interpretation of subcellular patterns in fluorescence microscope images, Cytometry A. 2005 Sep;67(1):1-3.
* Schubert W., Cytomics in characterizing toponomes: towards the biological code of the cell, Cytometry A. 2006 Apr;69(4):209-11.
* Van Osta P., Ver Donck K., Bols L., Geysen J., Cytomics and drug discovery., Cytometry A. 2006 Mar;69(3):117-8.
Vilar, Ove, Ribadeo

**Vilar** ou **O Vilar** é un lugar da parroquia de Ove, no concello lugués de Ribadeo, na comarca da Mariña Oriental. Segundo o IGE, en 2022 tiña 2 habitantes (2 home e 1 muller). Non obstante, en 2024 xa estaba deshabitado.

## Notas 

## Lugares e parroquias 
### Lugares da parroquia de Ove
### Parroquias do concello de Ribadeo
## Notas 
## Véxase tamén 
### Outros artigos 
* Lugares de Ribadeo
Juan Bugeiro Pérez

**Juan Bugeiro Pérez**, nado cara a 1880 e finado en Muxía o 17 de abril de 1945, foi un avogado e político galego.

## Traxectoria 
Avogado e perito agrícola en Cee. Xuíz municipal de Cee (1909). Presidiu a Asemblea de peritos agrícolas e agrimensores celebrada en Ourense en 1912 e foi presidente da Asociación Regional de Peritos Agrimensores (1913). Foi correspondente en Muxía de *El Orzán*. Na ditadura de Primo de Rivera foi concelleiro de Cee. Na República foi elixido concelleiro en 1931. Militou en Unión Republicana e foi alcalde de Cee en 1936. Co golpe de Estado do 18 de xullo de 1936 foi sancionado economicamente cunha multa de 250 ptas. Morreu en Muxía o 17 de abril de 1945 con 64 anos.

## Vida persoal 
Casou con Teresa García Lago, e foi pai de Juan e José Bugueiro García.
## Notas 
## Véxase tamén 
### Ligazóns externas 
*
Voo 708 de Garuda Indonesia

O **voo 708 de Garuda Indonesia Airways** era un voo regular de pasaxeiros que o 16 de febreiro de 1967 se esnafrou ao aterrar no aeroporto Sam Ratulangi en Manado, Indonesia. 22 dos 84 pasaxeiros a bordo morreron. Os oito membros da tripulación sobreviviron.

## Accidente 
O voo 708 saíu de Iacarta cara a Manado con escalas en Surabaya e Makassar. Na segunda parte do voo o mal tempo en Makassar forzou a tripulación a regresar a Surabaya. O voo continuou o día seguinte cara a Makassar e Manado. O tempo en Manado tiña unha base de nubes a 900 pés e 2&nbsp;km de visibilidade. Fíxose unha aproximación á pista 18, pero tras pasar un outeiro 200 pés por riba da elevación da pista a 2&nbsp;720 pés de distancia do seu limiar, o piloto decatouse de que ía demasiado alto e estaba á esquerda do eixo da pista. O piloto baixou o morro e virou cara á dereita para interceptar a senda de aterraxe. A velocidade decreceu por debaixo dos 125 nós que tiña o avión de límite cando aínda viraba á dereita, aterrando duramente 156 pés antes do limiar da pista. O tren de aterraxe colapsou e o avión esvarou e incendiouse.

Determinouse que a causa probable do accidente foi unha técnica de aterraxe incómoda que resultou nunha taxa excesiva de caída na manobra. Entre os factores que contribuíron estaban o pavimento desigual da pista e a meteoroloxía no momento da aterraxe.

## Notas
Fungo funil

O **fungo funil** (*Clitocybe geotropa*) é un fungo basidiomiceto da familia Tricholomataceae. É unha especie moi común en certas zonas; onde se aproveita para fins comestibles. Crece até moi avanzada a estación, novembro e decembro. Atópase nos prados dos bosques, no medio das matogueiras, onde a vexetación fai difícil o acceso. Preséntase en forma gregaria, dispostas en filas ou en cercos máis ou menos regulares (ás veces, aneis de fadas). Non está moi difundida. A variedade presentada é típica dos bosques de abetos brancos.

## Características comestibles 
É comestible e de bo sabor, mais é preciso utilizar só exemplares novos. Non se presta para ser secada, xa que adquire unha consistencia dura, tenaz, que a fai practicamente inutilizable en calquera preparación culinaria. Os cogomelos son moi baixos en calorías (unhas 30 kcal/100 g), posto que o seu contido está formado entre un 80% e 90% de auga. Tamén son moi baixos en proteínas.

## Galería de imaxes 

Ficheiro: Clitocybe geotropa 2014.jpg
Ficheiro: Mönchskopf.jpg

## Notas 
## Véxase tamén
Batallón Atlácatl

O **Batallón Atlácatl** foi un dos Batallóns de Infantaría de Reacción Inmediata (BIRI) do exército salvadoreño, creado en 1980 na Escola das Américas do exército estadounidense, que se localizaba no Panamá. Foi, xunto co resto dos BIRI, un dos principais participantes da guerra civil salvadoreña. Foi nomeado na honra de Atlácatl, un lendario líder indíxena durante a conquista española do Salvador.

## Notas 
## Véxase tamén 
### Outros artigos 
* Atlácatl
* Masacre de El Mozote
### Bibliografía 
*
*
*
Voo 701 de Ariana Afghan Airlines

O **voo 701 de Ariana Afghan Airlines** era un voo que tivo un accidente fatal o día 5 de xaneiro de 1969, cando un Boeing 727 con 62 persoas a bordo se esnafrou contra unha casa na súa aproximación ao aeroporto de Londres-Gatwick entre unha densa néboa. Debido a un erro do piloto non se estenderon os flaps para manter o voo a velocidade de aproximación final.

Ás 01:35 GMT do domingo cando a área de Gatwick estaba afectada por parches de densa néboa de conxelación, o Boeing 727 con rexistro YA-FAR (o único dese tipo na frota da compañía) descendeu por debaixo da súa senda cando se aproximaba ao aeroporto polo leste. Cando pasou sobre a aldea de Fernhill na fronteira entre Surrey e Sussex, golpeou árbores e tellados, comezou a rolar e esnafrouse nun campo ao sur de Fernhill Lane, a 2,4&nbsp;km da pista de aterraxe. Chocou contra unha gran casa, demoléndoa e incendiándose.

48 pasaxeiros e tripulantes morreron, ademais de dous adultos que ocupaban a casa cando foi esnaquizada polo impacto. Un bebé na casa sobreviviu con feridas leves. O capitán, o primeiro oficial, o enxeñeiro de voo e once pasaxeiros tamén sobreviviron.

## Avión 
O Boeing 727 tiña menos dun ano no momento do accidente e era o único dese tipo de Ariana. O YA-FAR foi construído en febreiro de 1968 e recibiu o seu certificado de aeronavegabilidade estadounidense o 25 de marzo. O 29 de abril conseguiu o rexistro en Afganistán, e ese país emitiu o seu propio certificado de aeronavegabilidade o 14 de maio. No momento do accidente o avión tiña 1&nbsp;715 horas de voo.

Os investigadores do accidente da Comisión de Comercio levaron os restos a un hangar do aeroporto de Farnborough para a súa análise. Tamén estiveron involucrados na investigación funcionarios dos Estados Unidos e Afganistán. O 17 de xaneiro de 1969 publicouse unha declaración preliminar, e o informe completo apareceu en xuño de 1970.

## Notas 
## Véxase tamén 
### Bibliografía 
*